Караманите
Караманите е село в Североизточна България. То се намира в община Вълчи дол, Варненска област. Старото му име е Караманлий.

История 
Първоначално това са били две села. Едното се е казвало Поток или Дере кьой (от турски), а другото Караманите. По-късно двете села се сливат и днес носи името Караманите.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Културни и природни забележителности 
 През 1964 г. при копаене на изкоп за водопровод е открито старобългарско гробище в западната част на селото. Поради различни причини то е проучено едва през 1988-1989 г. от група студенти от Педагогическия университет в гр. Луганск (Украйна) под ръководството на проф. Константин Ив. Красилников. Погребалните обреди са: трупоизгаряне, трупополагане и тризни. Датират от 8 до началото на 10 век. Наблюдава се преход от езически към християнски погребален обред. От намерените предмети заслужава внимание една тока за колан със сцена, на която безкрил грифон е захапал сърна.
 На 12 май 2007 г. в селото е осветена нова православна църква "Св. Кирил и Методий" от Варненския и Великопреславския митрополит Кирил в присъствието на заместник-областния управител Стелиян Гроздев, също родом от с. Караманите, депутатът Борислав Ралчев, кметът на гр. Вълчи дол Веселин Василев, стотици жители и гости. Храмът е изографисан от Димо Заимов, родом от с. Караманите.

Редовни събития 
Всяка година на 24 май – храмовия празник, се провежда сбор на селото.

Личности 
 Димо Заимов (1930-2016), художник

Литература 
 Р. Рашев: Ранносредновековна тока от Караманите, Археология, 1990, № 2, 46 – 50.
 Р. Рашев, К. Красилников: Некрополът при Караманите в: Проблеми на прабългарската история и култура, том 4 – 2. Сборник в памет на ст.н.с. I ст. д.и.н. Димитър Ив. Димитров. Материали от петата международна среща по прабългарска история и археология, Варна, 22 – 24.04.2004 г. Отг. ред. Р. Рашев. С., 2007
 Л. Нинов: Жертвенные животные из раннесредневекового могильника близ с. Караманите.

Източници

Външни препратки 
 Зл. Иванова: Осветиха православен храм „Св. Кирил и Методий“ в село Караманите

Села в област Варна
Населени места в община Вълчи дол